Primenu, kad tai padaryti galime iki gegužės 1 d. ir nuo 2022 m. bus priimami tik e. būdu pateikti prašymai. Paprasčiausias ir greičiausias būdas pateikti elektroninį prašymą – per VMI EDS (elektroninę deklaravimo sistemą). Prisijungti prie EDS Jūs galite su savo elektronine bankininkyste ar elektroniniu parašu arba su VMI priemonėmis. Prisijungus prie EDS (google laukelyje įrašykite EDS ir Jus ten nukreips☺) įrankių juostoje viršuje paspauskite ,,DEKLARAVIMAS“, tuomet kairėje pusėje meniu juostoje paspauskite ,,PILDYTI FORMĄ“. Atsidariusiame lange matysite ,,DAŽNIAUSIAI PILDOMOS FORMOS“, tada pasirinkite ,,PRAŠYMAS SKIRTI PARAMĄ“. Sistemai suradus prašymo formą (FR0512 v.5) paspauskite ant mėlyno gaublio ikonos ,,FORMA ELEKTRONINIAM PILDYMUI“. Tuomet Jums reikės pasirinkti paramos gavėją (pvz. paieškos laukelyje įrašyti Šilutės lopšelis-darželis ,,Gintarėlis“) ir nurodyti norimą skirti pajamų mokesčio dalį (galima skirti iki 1,2 procentų).